Brüsszel, 16.11.2004

COM(2004) 761 végleges

Javaslat

A TANÁCS (EK, EURATOM) RENDELETE

az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozási együtthatóknak 2004. július 1-jétől kezdődő hatállyal történő kiigazításáról

{sec(2004) 1445}

(előterjesztő: a Bizottság)

INDOKOLÁS

1. PREAMBULUM

A személyzeti szabályzat XI. melléklete 1. cikkének megfelelően az Eurostat jelentést készített a brüsszeli megélhetési költségek változásáról, a nemzeti közszolgálatokban fizetett bérek vásárlóerejének változásáról, valamint a gazdasági paritásokról, amelyekből a súlyozási együtthatók levezethetők.

A XI. melléklet 3. cikkének megfelelően július 1-jétől kezdődő hatállyal a Tanács a Bizottság javaslata és e kritériumok alapján eljárva minden év vége előtt határoz a díjazás és a nyugdíjak kiigazításáról.

2. A NEMZETI KÖZTISZTVISELőK FIZETÉSE VÁSÁRLÓEREJÉNEK VÁLTOZÁSA (FAJLAGOS MUTATÓ)

Az Eurostat a XI. melléklet 1. cikke (4) bekezdésében említett 8 tagállam által szolgáltatott információk alapján meghatározta az e tagállamok központi közigazgatásában dolgozó nemzeti köztisztviselők nettó bérének inflációtól megtisztított változását.

A nemzeti köztisztviselők fizetése vásárlóerejének átlagos változását mérő fajlagos mutató a 2003. július és 2004. július közötti időszakban -1,2 %.

3. A MEGÉLHETÉSI KÖLTSÉGEK VÁLTOZÁSA BRÜSSZELBEN (KÖZÖS INDEX)

Az Eurostat a belga hatóságok által szolgáltatott információk alapján meghatározta a megélhetési költségek változását az Európai Közösségek Brüsszelben élő tisztviselői tekintetében.

Az Eurostat által kiszámított, a brüsszeli megélhetési költségek változását mérő közös index a 2003. június és 2004. június közötti időszakban 1,9 %.

4. A DÍJAZÁS ÉS A NYUGDÍJAK KIIGAZÍTÁSA BELGIUMBAN ÉS LUXEMBURGBAN

A kiigazítás mértéke a -1,2 %-os fajlagos mutató és az 1,9 %-os, Brüsszelre vonatkozó közös index szorzata.

(101,9% x 98,8%) / 100 –100 = 0,7%

Így a díjazás és a nyugdíjak nettó kiigazítása Belgiumban és Luxemburgban 0,7 %.

A személyzeti szabályzat XI. melléklete 3. cikkében foglalt rendelkezésekkel összhangban sem Belgiumban, sem pedig Luxemburgban nem alkalmazandó súlyozási együttható.

5. A DÍJAZÁSOK ÉS NYUGDÍJAK KIIGAZÍTÁSA BELGIUMON ÉS LUXEMBURGON KÍVÜL

Belgiumon és Luxemburgon kívül a díjazás és a nyugdíjak kiigazításai a Belgiumra és Luxemburgra vonatkozó kiigazítás, valamint a súlyozási együtthatók és az átváltási árfolyam változásának szorzatából adódnak.

A rendeletben foglalt, a díjazásra, a nyugdíjakra, valamint a díjazás egy részének átutalásaira alkalmazandó súlyozási együtthatók a következő módon kerültek kiszámításra:

5.1. A Belgiumon és Luxemburgon kívül dolgozó tisztviselők tekintetében alkalmazandó súlyozási együtthatók

Az Eurostat a nemzeti statisztikai hivatalokkal egyetértésben kiszámította azon gazdasági paritásokat, amelyek 2004. július 1-jén meghatározzák a díjazások vásárlóerejének Brüsszel mint referenciaváros és a többi alkalmazási hely közötti egyenértékűségét.

Az Európai Közösségek Belgiumon és Luxemburgon kívül más tagállamban szolgálatot teljesítő tisztviselőinek díjazására alkalmazandó súlyozási együtthatókat e gazdasági paritások, valamint az Európai Közösségek általános költségvetésének végrehajtására 2004. július 1-jén alkalmazandó átváltási árfolyamok közötti kapcsolatok határozzák meg.

5.2. A Belgiumon és Luxemburgon kívüli nyugdíjban részesülő személyek tekintetében alkalmazandó súlyozási együtthatók és az átutalásokra alkalmazandó súlyozási együtthatók

Az Eurostat a nemzeti statisztikai hivatalokkal egyetértésben kiszámította azon gazdasági paritásokat, amelyek 2004. július 1-jén meghatározzák a nyugdíjak vásárlóerejének Belgium mint referencia-ország és a lakóhely szerinti többi ország közötti egyenértékűségét.

A Belgiumon és Luxemburgon kívüli különböző országokban lakóhellyel rendelkező személyek nyugdíjára alkalmazandó súlyozási együtthatókat e gazdasági paritások és a 2004. július 1-jén alkalmazandó átváltási árfolyamok közötti kapcsolatok határozzák meg.

A személyzeti szabályzat VII. melléklete 17. cikkében foglalt rendelkezéseknek megfelelően ezek az együtthatók 2005. január 1-jétől közvetlenül alkalmazandók a tisztviselők és egyéb alkalmazottak átutalásaira .

A személyzeti szabályzat XIII. melléklete 20. cikkében foglalt rendelkezéseknek megfelelően a súlyozási együtthatók csak a nyugdíj azon részére alkalmazandók, amelyre a jogosultság 2004. május 1-je előtt keletkezett.

E cikk (2) bekezdésében foglalt rendelkezéseknek megfelelően a nyugdíjakra alkalmazandó súlyozási együtthatók a tisztviselőkre alkalmazandó együtthatók 80 %-os és a nyugdíjakra kiszámított együtthatók 20 %-os súlyozásából adódnak.

2005. január 1-jétől a tisztviselőkre alkalmazandó együtthatókat 60 %-os, a nyugdíjakra kiszámított együtthatókat pedig 40 %-os arányban kell súlyozni.

5.3. A súlyozási együtthatók hatálybalépésének időpontja

A hatálybalépés időpontja valamennyi hely tekintetében 2004. július 1-je, kivéve a megélhetési költségek jelentős növekedése által jellemzett helyeket. Ez utóbbiak tekintetében a súlyozási együttható május 16-án lép hatályba, ha a megélhetési költségek több, mint 6,3 %-kal, illetve május 1-jén, ha több, mint 12,6 %-kal emelkednek.

A megélhetési költségek Belgiumon és Luxemburgon kívüli változását fajlagos mutatók segítségével mérik. Ezek a mutatók megfelelnek a Brüsszelre vonatkozó közös index és a gazdasági paritás változása szorzatának.

Az alább felsorolt helyekre vonatkozóan a kiigazítás hatálybalépésének időpontját előre kell hozni:

- A tisztviselők tekintetében alkalmazandó súlyozási együtthatók: nincs adat.

- A nyugdíjban részesülő személyek tekintetében alkalmazandó súlyozási együtthatók: nincs adat.

6. A NETTÓ DÍJAZÁST ÉRINTő EGYÉB TÉNYEZőK

Emlékeztetésül utalni kell arra, hogy a Tanács a díjazás kiigazítására vonatkozó módszer megújításáról szóló, 2004. március 22-i határozatában (a személyzeti szabályzat XI. melléklete) arról is határozott, hogy:

- bevezetnek egy, a díjazásokat érintő különleges járulékot, amelynek mértéke 2005. január 1-jei hatállyal 2,50 %-ról 2,93 %-ra emelkedik;

- előirányoznak egy új módszert a nyugdíjjárulék mértékének kiigazítására Következésképpen a hozzájárulás mértéke 2004. július 1-jei hatállyal 9,25 %-ról 9,75 %-ra emelkedik.

Javaslat

A TANÁCS …/…/EK, EURATOM RENDELETE

az Európai Közösségek tisztviselői és egyéb alkalmazottai díjazásának és nyugdíjának, valamint az azokra alkalmazott súlyozási együtthatóknak 2004. július 1-jétől kezdődő hatállyal történő kiigazításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségek kiváltságairól és mentességeiről szóló jegyzőkönyvre és különösen annak 13. cikkére,

tekintettel az Európai Közösségek tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre[1] és különösen a személyzeti szabályzat 63., 64., 65. és 82. cikkére, VII., XI. és XIII. mellékletére, valamint az alkalmazási feltételek 20. cikkének első bekezdésére, 64. és 92. cikkére,

tekintettel a Bizottság javaslatára,

mivel:

(1) Annak biztosítása érdekében, hogy az Európai Közösségek tisztviselői és egyéb alkalmazottai díjazásának vásárlóereje ugyanúgy változzon, mint a tagállamok nemzeti köztisztviselőié, a 2004-re vonatkozó éves felülvizsgálat keretében ki kell igazítani az Európai Közösségek tisztviselői és egyéb alkalmazottai díjazását és nyugdíját.

ELFOGADTA EZT A RENDELETET:

1. cikk

2004. július 1-jei hatállyal a személyzeti szabályzat 63. cikkének második bekezdésében foglalt 2003. július 1-jei időpont helyébe 2004. július 1-je lép.

2. cikk

2004. július 1-jei hatállyal a személyzeti szabályzat 66. cikkében, a díjazás és a nyugdíjak kiszámításánál alkalmazandó havi alapilletményekre vonatkozó táblázat helyébe a következő táblázat lép:

[pic]

3. cikk

2004. május 16-i hatállyal az alább felsorolt országokban vagy helyeken alkalmazásban álló tisztviselők és egyéb alkalmazottak díjazására alkalmazandó súlyozási együtthatók a következők:– nincs adat.

2004. május 16-i hatállyal az alább felsorolt országok valamelyikében lakóhellyel rendelkező tisztviselők és egyéb alkalmazottak nyugdíjára alkalmazandó súlyozási együtthatók a következők:

– nincs adat.

4. cikk

2004. július 1-jei hatállyal a személyzeti szabályzat 64. cikke értelmében a tisztviselők és egyéb alkalmazottak díjazására alkalmazandó súlyozási együtthatókat az alábbi táblázat 2. oszlopa tartalmazza;

2005. január 1-jei hatállyal a személyzeti szabályzat VII. melléklete 17. cikkének (3) bekezdése értelmében a tisztviselők és egyéb alkalmazottak átutalásaira alkalmazandó súlyozási együtthatókat az alábbi táblázat 3. oszlopa tartalmazza;

2004. július 1-jei hatállyal a személyzeti szabályzat XIII. melléklete 20. cikkének (2) bekezdése értelmében a nyugdíjakra alkalmazandó súlyozási együtthatókat az alábbi táblázat 4. oszlopa tartalmazza;

2005. május 1-jei hatállyal a személyzeti szabályzat XIII. melléklete 20. cikkének (2) bekezdése értelmében a nyugdíjakra alkalmazandó súlyozási együtthatókat az alábbi táblázat 5. oszlopa tartalmazza:

[pic]

5. cikk

2004. július 1-jei hatállyal a személyzeti szabályzat 42a. cikkében említett szülői szabadság esetén nyújtott támogatás összege 804,36 EUR, egyedülálló szülő esetén 1072,48 EUR.

6. cikk

2004. július 1-jei hatállyal a személyzeti szabályzat VII. melléklete 1. cikkének (1) bekezdésében említett háztartási támogatás alapösszege 150,44 EUR.

2004. július 1-jei hatállyal a személyzeti szabályzat VII. melléklete 2. cikkének (1) bekezdésében említett, eltartott gyermek után nyújtott támogatás összege 328,73 EUR.

2004. július 1-jei hatállyal a személyzeti szabályzat VII. melléklete 3. cikkének (1) bekezdésében említett iskoláztatási támogatás összege 223,05 EUR.

2004. július 1-jei hatállyal a személyzeti szabályzat VII. melléklete 3. cikkének (2) bekezdésében említett iskoláztatási támogatás összege 80,30 EUR.

2004. július 1-jei hatállyal a személyzeti szabályzat 69. cikkében és a VII. melléklete 4. cikke (1) bekezdésének második albekezdésében említett külföldi munkavégzési támogatás összege 445,88 EUR.

7. cikk

2005. január 1-jei hatállyal a személyzeti szabályzat VII. mellékletének 8. cikkében említett, kilométereken alapuló térítés a következőképpen kerül kiigazításra:

kilométerenként 0 euro: 0-tól 200 km-ig terjedő távolság esetén

kilométerenként 0,3343 euro: 201-től 1 000 km-ig terjedő távolság esetén

kilométerenként 0,5572 euro: 1 001-től 2 000 km-ig terjedő távolság esetén

kilométerenként 0,3343 euro: 2 001-től 3 000 km-ig terjedő távolság esetén

kilométerenként 0,1114 euro: 3 001-től 4 000 km-ig terjedő távolság esetén

kilométerenként 0,0536 euro: 4 001-től 10 000 km-ig terjedő távolság esetén

kilométerenként 0 euro: 10 000 km-t meghaladó távolság esetén.

A fenti, kilométereken alapuló térítéshez hozzáadódik egy kiegészítő átalányösszeg:

– 167,16 EUR, amennyiben az alkalmazási hely és a származási hely közötti vasúti távolság 725 km és 1 450 km között van,

– 334,31 EUR, amennyiben az alkalmazási hely és a származási hely közötti vasúti távolság legalább 1 450 km.

8. cikk

2004. július 1-jei hatállyal a személyzeti szabályzat VII. melléklete 10. cikkének (1) bekezdésében említett napidíj összege:

- háztartási támogatásra jogosult tisztviselő esetén 34,55 EUR,

- háztartási támogatásra nem jogosult tisztviselő esetén 27,86 EUR.

9. cikk

2004. július 1-jei hatállyal az egyéb alkalmazottak alkalmazási feltételei 24. cikkének (3) bekezdésében említett beilleszkedési támogatás alsó határa:

- háztartási támogatásra jogosult alkalmazott esetén 983,69 EUR,

- háztartási támogatásra nem jogosult alkalmazott esetén 584,90 EUR.

10. cikk

2004. július 1-jei hatállyal az egyéb alkalmazottak alkalmazási feltételei 28a. cikke (3) bekezdésének második albekezdésében említett munkanélküli-járadék alsó határa 1179,72 EUR, felső határa 2359,44 EUR, az átalánylevonás 1072,48 EUR.

11. cikk

2004. július 1-jei hatállyal az egyéb alkalmazottak alkalmazási feltételei 63. cikkében a havi alapilletményekre vonatkozó táblázat helyébe a következő táblázat lép:

[pic]

12. cikk

2004. július 1-jei hatállyal az egyéb alkalmazottak alkalmazási feltételei 93. cikkében a havi alapilletményekre vonatkozó táblázat helyébe a következő táblázat lép:

[pic]

13. cikk

2004. július 1-jei hatállyal az egyéb alkalmazottak alkalmazási feltételei 94. cikkében említett beilleszkedési támogatás alsó határa:

- háztartási támogatásra jogosult alkalmazott esetén 739,90 EUR,

- háztartási támogatásra nem jogosult alkalmazott esetén 438,67 EUR.

14. cikk

2004. július 1-jei hatállyal az egyéb alkalmazottak alkalmazási feltételei 96. cikke (3) bekezdésének második albekezdésében említett munkanélküli-járadék alsó határa 884,79 EUR, felső határa 1769,58 EUR, az átalánylevonás 804,36 EUR.

15. cikk

2004. július 1-jei hatállyal a 300/76/ESZAK, EGK, Euratom rendelet[2] 1. cikkében említett műszakpótlék 337,16, 508,90, 556,42 és 758,58 EUR.

16. cikk

2004. július 1-jei hatállyal a 260/68/EGK, Euratom, ESZAK rendelet[3] 4. cikkében említett összegekre 4,867097 értékű súlyozási együtthatót kell alkalmazni. 17. cikk

2004. július 1-jei hatállyal az egyéb alkalmazottak alkalmazási feltételei XIII. mellékletének 8. cikkében az alkalmazandó összegekre vonatkozó táblázat helyébe a következő táblázat lép:

[pic]

18 cikk

2004. július 1-jei hatállyal a személyzeti szabályzat XIII. melléklete 14. cikkében említett, eltartott gyermek után nyújtott támogatás összege:

[pic]

19. cikk

2004. július 1-jei hatállyal a személyzeti szabályzat XIII. melléklete 15. cikkében említett is koláztatási támogatás összege:

[pic]

20. cikk

2004. július 1-jei hatállyal a személyzeti szabályzat XIII. melléklete 18. cikkének alkalmazásában a 2004. május 1-je előtt hatályban lévő személyzeti szabályzat VII. mellékletének 4a. cikkében említett átalánytámogatás összege:

– havonta 116,32 EUR a C4 vagy C5 besorolási osztályba tartozó tisztviselők esetén,

– havonta 178,34 EUR a C1, C2 vagy C3 besorolási osztályba tartozó tisztviselők esetén.

21. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

+++++ TABLE +++++

[1] A legutóbb a …/…/EK, ESZAK, Euratom rendelettel módosított rendelet, HL L 56., 1968.3.4., 1. o.

[2] A műszakpótlékra jogosult tisztviselők kategóriáinak meghatározásáról, valamint annak mértékéről és feltételeiről szóló, 1976. február 9-i 300/76/ESZAK, EGK, Euratom tanácsi rendelet (HL L 38., 1976.2.13., 1. o.). A legutóbb az 1307/87/Euratom, ESZAK, EGK rendelettel (HL L 124., 1987.5.13., 6. o.) kiegészített és a …/…/EK, ESZAK, Euratom rendelettel (HL …, 2004.1.1., 1. o.) módosított rendelet.

[3] Az Európai Közösségeket illető adó alkalmazási feltételeinek és eljárásának megállapításáról szóló, 1968. február 29-i 260/68/EGK, Euratom, ESZAK tanácsi rendelet (HL L 56., 1968.3.4., 8. o.). A legutóbb a …/…/Euratom, ESZAK, EK rendelettel (HL …, …, 1. o.) módosított rendelet.